Jinżamm arrestat wara li kien akkużat li stupra lil martu
Imtella' Ġunju 14, 2020 Raġel ta' 30 sena li ismu ma jistax jixxandar fuq ordni tal-Qorti baqa' miżmum arrestat wara li tressaq il-Qorti mixli li fost l-oħrajn stupra u kkaġuna ġrieħi ħfief lil martu. Quddiem il-Maġistrat tal-Għassa Rachel Montebello, l-Ispettur Kylie Borg spjegat illi li n-Niġerjan gie arrestat ilbieraħ wara li sar rapport mill-allegat vittma. L-uffiċjal prosekutur qalet li fil-ġranet, ġimgħat u x-xhur li għaddew, l-akkużat allegatament hedded, iffastidja, kkaġunalia ġrieħi ħfief, stupra u saħansitra żamm lil martu ostaġġ kontra l-volontà tagħha. Id-difiża m'għamletx talba għall-ħelsien mill-arrest iżda talbet lil-Qorti biex toħroġ divjett fuq l-isem tal-akkużat sabiex jiġu protetti l-ulied tal-kopja. Il-Qorti laqgħet it-talba u ordnat li l-akkużat jinżamm taħt arrest preventiv.